የኦፕቲክ ፋይበር ኬብል ማምረቻ ፋብሪካ ምርት ሊጀምር ነው
አዲስ አበባ፤ ሐምሌ 07/2005 (ዋኢማ) – ከ 2 ነጥብ 7 ቢሊዮን ብር በላይ ወጪ የሚገነባውና በዓመት 24 ሺህ ኪሎሜትር የኦፕቲክ ፋይበር ኬብል የማምረት አቅም ያለው ፋብሪካ በመጪው መስከረም /2006 ዓ/ም ምርት ይጀምራል፡፡ጠቅላይ ሚኒስትር ሀይለማርያም ደሳለኝ በሰበታና አለምገና ከተሞች የሚገኙ የልዩ ልዩ ኬብል ማምረቻ ፋብሪካ/BMET/፣ አይካአዲስና ሳይገንዲማ የጨርቃጨርቅና አልባሳ ፋብሪካዎች ጉብኝት ሲያደርጉ እንዳሉት የውጭ ቀጥተኛ ኢንቨስትመንት በመሳብ እየተስፋፋ ያለው የውጭ ገበያን መሰረት ያደረገው ኢንዱስትሪ ይበልጥ እንዲጠናከር ፋብሪካዎቹ የማስፋፍያ ስራ እንዲሰሩና ባለሃብቶቹም ሌሎች የውጭ ኩባንያዎችም ወደ ሀገሪቱ እንዲመጡ ግፊት እንዲደርጉ ጠይቀዋል፡፡ለዚህም መንግስት አስፈላጊውን  ሁሉ ድጋፍ እንደሚያደርግ ለፋብሪካዎቹ ሀላፊዎች  አረጋግጠዋል ጠቅላይ ሚኒስትር ሀይለማርያም ደሳለኝ፡፡በዚህ መሰረትም በአለምገና ከተማ የሚገኘው የአይካዲስ ኩባንያ ፕሬዝደንት ዮሱፍ አይደኒስ ሌሎች የቱርክ ኩባንያዎች በኢትዮጵያ ቅርንጫፍ እንዲከፍቱ አደርጋለሁ ብለዋል፡፡ #እኔ 20 የጨርቃመርቅ ኩባንያዎች ከቱርክ መጥተው ኢትዮጵያ ውስጥ እንዲሰሩ ለማድረግ አስቤያለው፡፡ይህንን ነው ከጠቅላይ ሚኒስትር ሀይለማርያም ደሳለኝ የተነጋገርነው፡፡ እነዚህ 20 ኩባንያዎች ለተጨማሪ 60 ሺህ ሰዎች የስራ እድል ይፈጥራሉ፡፡ይህም የጨርቃጨርቅ ምርትን ወደ ውጭ በመላክ በዘመት 2ቢሊዮን ዶላር የውጭ ምንዛሬ ያስገኝል፡፡ከሰባት አመት በፊት ግንባታውን የተጀመረው የአይካ አዲስ ኩባንያ አሁን ሙሉ ለሙሉ ወደ ስራ ገብቷል፡፡ 7 ሺህ 500 ለሚሆኑ ኢትዮጵያውን የስራ እድል ፈጥሯል፡፡